wannaphong/clean_thaiwikipedia huggingface dataset:
# ฟุตบอลหญิงทีมชาติสวีเดน
ฟุตบอลหญิงทีมชาติสวีเดน  เป็นตัวแทนของประเทศสวีเดนในการแข่งขันฟุตบอลหญิงอย่างเป็นทางการ โดยทีมชาติสวีเดนได้ชนะการแข่งฟุตบอลหญิงชิงแชมป์แห่งชาติยุโรปในปี ค.ศ. 1984 ความสำเร็จยังไม่ได้มีเพียงเท่านั้น ทีมนี้ยังได้ตำแหน่งรองชนะเลิศอันดับ 1 จากการแข่งขันฟุตบอลโลกหญิง 2003 รวมถึงได้ตำแหน่งรองชนะเลิศการแข่งขันฟุตบอลหญิงชิงแชมป์แห่งชาติยุโรป 1987, 1995 และ 2001 ตลอดจนเข้าร่วมการแข่งขันกีฬาโอลิมปิกสามสมัย, ฟุตบอลโลกหญิงสี่สมัย ตลอดจนฟุตบอลหญิงชิงแชมป์แห่งชาติยุโรปถึงเจ็ดสมัย นอกจากนี้ ฟุตบอลหญิงทีมชาติสวีเดนยังได้รองชนะเลิศ อันดับ 2 ในการแข่งขันฟุตบอลโลกหญิง 2011

ในการแข่งขันฟุตบอลโลกหญิง 2003 เมื่อครั้งที่ได้ตำแหน่งรองชนะเลิศ ทีมนี้ได้รับการจับตามองมากที่สุดในประเทศสวีเดนสำหรับปีนั้น โดยลอตตา ฟีลีน ได้รับการยกให้เป็นผู้ทำประตูสูงสุดในประวัติศาสตร์ของประเทศสวีเดน โดยสามารถทำได้ถึง 73 ประตู ซึ่งฟีลีน สามารถทำผลงานแซงสถิติของฮานนา ยุงไบก์ ซึ่งเคยทำไว้ที่ 72 ประตู เมื่อครั้งที่ได้พบกับฟุตบอลหญิงทีมชาติเยอรมนี ณ วันที่ 29 ตุลาคม ค.ศ. 2014  ส่วนนักฟุตบอลที่ลงแข่งมากที่สุดคือเธเลส แควกรอน ที่ลงแข่งถึง 200 ครั้ง และทีมนี้มีผู้ฝึกสอนคือโธมัส เดนนาร์บี ซึ่งเข้าทำหน้าที่ในช่วงปี ค.ศ. 2005 ถึง 2012 และเพีย ซุนด์ฮาแก ที่เข้าร่วมทีมในปี ค.ศ. 2012 หลังจากที่เคยพาทีมสหรัฐอเมริกาชนะรางวัลเหรียญทองโอลิมปิกที่กรุงลอนดอน โดยข้อสัญญาของซุนด์ฮาแกมีผลในเดือนธันวาคม ค.ศ. 2012

หลังจากชนะการแข่งขันฟุตบอลหญิงในโอลิมปิกฤดูร้อน 2008 รอบคัดเลือก เมื่อครั้งที่พบกับฟุตบอลหญิงทีมชาติเดนมาร์ก ทีมนี้ก็สามารถผ่านเข้าสู่การแข่งฟุตบอลในโอลิมปิก 2008 ทางคณะกรรมการโอลิมปิกแห่งประเทศสวีเดนจึงได้อนุมัติเพิ่มงบการลงทุนให้แก่ทีมหญิง ซึ่งงบใหม่ที่ได้รับเป็นจำนวนถึงกว่าหนึ่งล้านโครนาสวีเดน (หรือประมาณ 150,000 ดอลลาร์สหรัฐ) สำหรับทีม และ 150,000 โครนาสวีเดน (หรือประมาณ 25,000 ดอลลาร์สหรัฐ) ต่อผู้เล่นสำหรับการพัฒนาสมรรถภาพทางกาย โดยทุนใหม่นี้ได้เพิ่มขึ้นเกือบ 100 เปอร์เซ็นต์ของกองทุนฤดูกาล 2005 และ 2006
# เบรดา
เบรดา (,) เป็นเทศบาลและนครทางตอนใต้ของประเทศเนเธอร์แลนด์ อยู่ในจังหวัดนอร์ทบราบันต์ ชื่อของเบรดามาจากคำว่า เบรเดอ อา (Brede Aa) ซึ่งหมายถึง แม่น้ำอาที่กว้างขึ้นเนื่องจากไหลมาบรรจบกับแม่น้ำมาร์กที่เมืองนี้พอดี

เบรดา เป็นจุดยุทธศาสตร์ทางทหารและการเมือง เนื่องจากเป็นเมืองป้อมปราการ จากข้อมูลประชากรในปี ค.ศ. 2019 มีประชากร 183,873 คน ขณะที่เขตมหานครมีประชากร 324,812 คน

 ประวัติศาสตร์ 
เบรดา เป็นดินแดนของจักรวรรดิโรมันอันศักดิ์สิทธิ์มาตั้งแต่คริสต์ศตวรรษที่ 11 ยกระดับเป็นเทศบาลตั้งแต่ ค.ศ. 1252 และมีการสร้างป้อมปราการและกำแพงเมืองด้วยอิฐและประตูแบบโรมัน

ราวต้นคริสต์ศตวรรษที่ 15 ทายาทของเคาน์ตีบราบันต์สมรสกับทายาทของตระกูลนัสเซา ดินแดนของเบรดากลายเป็นมรดกตกทอดประจำตระกูลนัสเซานับตั้งแต่นั้น จนมาถึงความครอบครองของเจ้าชายวิลเลิมแห่งออเรนจ์ ผู้นำการปฏิวัติต่อต้านการปกครองของสเปนเหนือดินแดนเนเธอร์แลนด์ ก่อตั้งเป็นสาธารณรัฐดัตช์ขึ้นและนำไปสู่สงครามประกาศเอกราชของเนเธอร์แลนด์ที่ยาวนานถึง 80 ปี ในช่วงสงคราม สเปนยึดเบรดาได้เป็นช่วง ค.ศ. 1581 ถึง 1590 และอีกครั้งในช่วง ค.ศ. 1625 ถึง 1637 ก่อนจะถูกกองทัพชาวดัตช์ยึดคืนได้ จนในที่สุด สเปนลงนามรับรองเอกราชของเนเธอร์แลนด์ในสนธิสัญญาสันติภาพเวสต์ฟาเลียเมื่อปี ค.ศ. 1648

ในช่วงที่พระเจ้าชาลส์ที่ 2 แห่งอังกฤษเสด็จหนีไปยุโรปและประทับลี้ภัยนั้นได้ประทับอยู่ที่เบรดาเป็นเวลาหลายเดือน เนื่งจากอยู่ใกล้กับตำหนักของเจ้าหญิงแมรีแห่งออเรนจ์ พระขนิษฐาและพระมเหสีหม้ายของเจ้าชายวิลเลิมที่ 2 แห่งออเรนจ์

เบรดาเป็นจุดลงนามในสนธิสัญญาสำคัญต่างๆ ได้แก่ สนธิสัญญาเบรดายุติสงครามอังกฤษ-เนเธอร์แลนด์ครั้งที่สองเมื่อวันที่ 31 กรกฎาคม ค.ศ. 1667 และการประชุมใหญ่แห่งเบรดาอันเป็นการเจรจาระหว่างอังกฤษกับฝรั่งเศส นำไปสู่การลงนามในสนธิสัญญาแอกซ์-ลา-ชาแปล ยุติสงครามสืบราชบัลลังก์ออสเตรีย ค.ศ. 1748

ช่วงสงครามโลกครั้งที่สอง เบรดาตกอยู่ภายใต้การปกครองของนาซีเยอรมนีเป็นเวลากว่า 4 ปี จนกองทัพโปแลนด์ในฝ่ายสัมพันธมิตรปลดแอกได้ในเดือนตุลาคม ค.ศ. 1944 จึงมีการจัดตั้งพิพิธภัณฑ์และอนุสรณ์สถานเพื่อเป็นเกียรติแก่ผู้นำกองทัพและทหารผู้สละชีพชาวโปแลนด์ในวีรกรรมครั้งนี้
# คิม คาร์เดเชียน
คิมเบอร์ลี โนเอล คาร์เดเชียน (เกิดวันที่ 21 ตุลาคม ค.ศ. 1980) เป็นผู้มีชื่อเสียงทางโทรทัศน์และโซเชียลมีเดีย แฟชั่นดีไซเนอร์ นักธุรกิจ นางแบบ และนักแสดง ชาวอเมริกัน พ่อของเธอเป็นทนายให้อดีตนักอเมริกันฟุตบอล โอ.เจ. ซิมป์สัน ซึ่งเป็นพ่อทูนหัวของเธอด้วย และพ่อเลี้ยงของเธอคือนักกีฬาทศกรีฑา เจ้าของเหรียญทองโอลิมปิก บรูซ เจนเนอร์

คาร์เดเชียนเกิดและโตในลอสแอนเจลิส รัฐแคลิฟอร์เนีย เริ่มมีชื่อเสียงกับสื่อเมื่อเธอเป็นเพื่อนกับแพรีส ฮิลตัน แต่มีชื่อเสียงมากขึ้นหลังจากที่ได้มีเซ็กซ์เทปของเธอกับอดีตแฟนหนุ่ม เรย์ เจ หลุดออกมาในปี 2007 ต่อมาในปีนั้น เธอและครอบครัวได้มีรายการเรียลลิตี้ ที่ชื่อว่า Keeping Up with the Kardashians ประสบความสำเร็จจนได้สร้างตอนใหม่ ๆ ออกมา รวมถึงรายการ Kourtney and Kim Take New York และ Kourtney and Kim Take Miami ต่อมาในปี 2010 มีรายงานว่าเธอเป็นคนดังรายการเรียลลิตี้ที่มีค่าจ้างสูงสุด คือราว 6 ล้านเหรียญดอลลาร์

ในเดือนสิงหาคม ค.ศ. 2011 เธอแต่งงานกับนักบาสเกตบอล คริส ฮัมฟรีส์ หลังจากแต่งงานได้ 72 วัน เธอได้ฟ้องหย่า ในเดือนมิถุนายน ค.ศ. 2013 เธอมมีบุตรสาวคนแรกชื่อ นอร์ท เวสต์ ซึ่งเป็นบุตรร่วมกับแร็ปเปอร์ คานเย เวสต์ ที่ทั้งคู่ได้แต่งงานในปี 2014 เธอได้ฟ้องหย่า ในปี 2022
# เฮลทูเดอะคิง (เพลง)
"เฮลทูเดอะคิง"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลแรกจากสตูดิโออัลบั้มชุดที่ 6 ของวง เฮลทูเดอะคิง ซิงเกิลนี้ออกจำหน่ายเมื่อวันที่ 15 กรกฎาคม พ.ศ. 2556 เพลงนี้ออกแสดงสดครั้งแรกในวันที่ 17 กรกฎาคม พ.ศ. 2556 ที่เดอะฟอร์ดเฟสติวัลพาร์ก ในเมืองออชคอช รัฐวิสคอนซิน ซิงเกิลนี้อยู่ในชาร์ตเพลงร็อกของสหราชอาณาจักรและสหรัฐอเมริกาในอันดับที่ 1 ในเวลา 11 สัปดาห์

 มิวสิกวิดีโอ 
มิวสิกวิดีโออย่างเป็นทางการออกเผยแพร่เป็นครั้งแรกในเว็บไซต์เมทัลแฮมเมอร์ ในวันที่ 16 สิงหาคม พ.ศ. 2556UK PREMIERE: Avenged Sevenfold Unleash ‘Hail To The King’ Video! วิดีโอนี้เป็นภาพขาวดำ แสดงให้เห็นสมาชิกวงเล่นเพลงด้วยกัน ตลอดจนภาพของราชาที่เนื้อหาของเพลงได้พูดถึง เป็นครั้งแรกที่มี เอริน ไอล์เจย์ มือกลองคนใหม่ของวงมาเล่นเพลงและถ่ายทำมิวสิกวิดีโอ และยังเป็นวิดีโอแรกที่ปรากฏภาพมือกลองของวง หลังจากวิดีโอเพลง "เดียร์ก็อด" ที่ผ่านมา ซึ่งมี เดอะเรฟ มือกลองคนที่แล้วของวง

 รายชื่อเพลง 

 บุคคลที่เกี่ยวข้อง 
อะเว็นจด์เซเวนโฟลด์
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์, ร้องเสียงประสาน
 ซินนิสเตอร์ เกตส์ – กีตาร์นำ, ร้องเสียงประสาน
 จอห์นนี คริสต์ – กีตาร์เบส, ร้องเสียงประสาน
 เอริน ไอล์เจย์ – กลอง
# จังหวัดซ้อกจัง
ซ้อกจัง  เป็นจังหวัดในภูมิภาคดินดอนสามเหลี่ยมปากแม่น้ำโขงทางตอนใต้ของประเทศเวียดนาม เมืองหลักของจังหวัดคือซ้อกจัง จังหวัดมีพื้นที่ทั้งหมด 3,223 ตารางกิโลเมตร และมีประชากรประมาณ 1,213,400 คน

ศัพทมูลวิทยา
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 月江
# ดิสมีนส์วอร์ (เพลงอะเว็นจด์เซเวนโฟลด์)
"ดิสมีนส์วอร์"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลที่ 3 จากสตูดิโออัลบั้มชุดที่ 6 เฮลทูเดอะคิง ซิงเกิลนี้ออกจำหน่ายในวันที่ 4 กรกฎาคม พ.ศ. 2557 โดยค่ายเพลงวอร์เนอร์บราเธอร์สเรเคิดส์

"ดิสมีนส์วอร์" เป็นเพลงลำดับที่ 4 ในอัลบั้ม หลาย ๆ คนได้กล่าวว่าเพลงนี้มีลักษณะเสียงของโครงสร้างของเพลงคล้ายกันกับเพลง "แซดบัตทรู" ของเมทัลลิกา จากอัลบั้มที่มีชื่อเดียวกันกับวงในปี พ.ศ. 2534 เพลงนี้ได้ออกแสดงสดครั้งแรกที่ฮอลลีวูดแพลเลเดียมเพื่อสนับสนุนการออกจำหน่ายอัลบั้ม

 บุคคลที่เกี่ยวข้อง 
อะเว็นจด์เซเวนโฟลด์
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์, ร้องประสาน
 ซินนิสเตอร์ เกตส์ – กีตาร์นำ, ร้องประสาน
 จอห์นนี คริสต์ – กีตาร์เบส, ร้องประสาน
 แอริน อิเลไฮ – กลอง

 ชาร์ต 
ชาร์ต (2557)อันดับสูงสุด Canada Rock (Billboard) 22 US Hot Rock Songs (Billboard) 31 US Mainstream Rock (Billboard) 4
# ณัฐวัฒน์ ชัยณรงค์โสภณ
ณัฐวัฒน์ ชัยณรงค์โสภณ (ชื่อเล่น: กัน) เป็นนักแสดงชาย ชาวไทย เกิดเมื่อวันที่ 21 มกราคม พ.ศ. 2541 เป็นที่รู้จักจากการรับบท "พาทิน" (วัยเด็ก) จากละครโทรทัศน์เรื่อง “รักนี้ชั่วนิจนิรันดร์” (Autumn In My Heart ฉบับภาษาไทย) ฉายทางช่อง True Asian Series เมื่อวันที่ 22 พฤษภาคม พ.ศ. 2556 และมีผลงานตามมาอีกในวงการบันเทิง

 ประวัติ 

ณัฐวัฒน์ ชัยณรงค์โสภณ มีชื่อเล่นว่า กัน หรือ กันกัน เกิดเมื่อวันที่ 21 มกราคม พ.ศ. 2541ณัฐวัฒน์ ที่กรุงเทพมหานคร กัน มีส่วนสูง 177 เซนติเมตรส่วนสูง จบการศึกษาระดับมัธยมศึกษาตอนต้นจากโรงเรียนเซนต์ไมเกิ้ลการศึกษา ปัจจุบัน (พ.ศ. 2561) กำลังศึกษามหาวิทยาลัยกรุงเทพรังสิต คณะนิเทศน์ศาตร์ (สาขาดิจิทัลมีเดียและศิลปะภาพยนตร์) เป็นที่รู้จักจากการรับบท "พาทิน" (วัยเด็ก) จากซีรีส์ “รักนี้ชั่วนิจนิรันดร์” (Autumn In My Heart เวอร์ชันไทย) ฉายทางช่อง True Asian Series เมื่อวันที่ 22 พฤษภาคม พ.ศ. 2556

 ผลงาน 
 ผลงานเพลง 
 เพลง เกิดมาเพื่อสิ่งนี้ เพลงประกอบภาพยนตร์ App Love สิ่งเล็กเล็กที่น่าร็อก
 เพลง อย่าถามหาความรักจากคนหมดใจ

 พิธีกร 

 พิธีกร Bang Music Buffet ช่อง GMM

 Music Video 
 	เพลง ที่สุดในสามโลก ศิลปิน Dr.Fuu
 	เพลง พี่ชายที่แสนดี เพลงประกอบซีรีส์รักนี้ชั่วนิรันดร์ (ไทย)

 Single 

 	เกิดมาเพื่อสิ่งนี้เพลงประกอบภาพยนตร์ สิ่งเล็กเล็กที่น่าร็อค
 	อย่าถามหาความรักจากคนหมดใจ

 ผลงานการแสดง 
 ละคร 

  รูมอะโลน 401-410  ตอน 406 รับบทเป็น แคมป์
  ตอน สายรหัส สะบัดรัก
  ตอน รักให้ตรงชมรม
  ตอน รับน้องสยองขวัญ
  ตอน มนต์รักลูกทุ่งหอใน
  
 ผมม้า หน้าเต่อ (2559) ช่อง พีพีทีวี รับบท  ปูน
 Forward ท้าเวลาพลิกอนาคต ช่อง 9 
ก้าวตามรอยพ่อ ตอนเลือดเดียวกัน ช่อง9

 ซีรีส์ 

รักนี้ชั่วนิรันดร์ (Autumn In My Heart เวอร์ชันไทย) รับบท พาทิน (เด็ก) ทางช่อง True Asian Series เริ่มฉายตอนแรกเมื่อวันที่ 22 พฤษภาคม พ.ศ. 2556
Autumn in my heart รักนี้ชั่วนิจนิรันดร์ ช่อง True
Love Blood จัดรักให้ตรงกรุ๊ป ช่อง Work Point
Be My Boy The Series รักแล้วไง..หยุดไม่ได้แล้วล่ะ ช่อง 5

 หนังสั้น 

 คืนที่สอง ของวันที่สาม หนังสั้น
 วิญญาณตามติด

 ภาพยนตร์ 

 App Love สิ่งเล็กเล็กที่น่าร็อก รับบท ติ๊กApp Love สิ่งเล็กเล็กที่น่าร็อก (พุฒิพงศ์ พรหมสาขา ณ สกลนคร)
ตุ๊ดตู่กู้ชาติ (พจน์ อานนท์)
Mad Dog หมาจนตรอก (พจน์ อานนท์)

 โฆษณา 

 	เคเอฟซี ชุดชาร์จเจอร์
 	เคเอฟซี วิงซ์ซี๊ด วิงซ์แซ่บ

 ซิทคอม 

กองพันหรรษา ช่อง 7

 รางวัล 

 ปี พ.ศ. 2557 ได้รับการเสนอชื่อเพื่อโหวตในหัวข้อ "โหวต หนุ่มหล่อเลือดใหม่จากซีรีส์ดัง" จากนิตยสารสุดสัปดาห์
 ปี พ.ศ. 2559 ได้รับใบประกาศเกียรติคุณ ในกิจกรรมงาน Charity of Love เพื่อช่วยเหลือซื้อที่นอนให้ผู้ป่วยแผลกดทับ
 ปี พ.ศ. 2559ได้รับใบเกียรติคุณ ในโครงการ KID D ME D เพื่อพ่อขอทำดี
 ปี พ.ศ. 2559 ได้รับเกียรติคุณในโครงการ The Angel Kid Project เพื่อหาทุนบริจาคให้กับมูลนิธิเด็กอ่อนพญาไท
 ปี พ.ศ. 2559 ได้รับรางวัล ศรีกุลบุตร-กุลธิดา เทิดไท้องค์ราชัน 
 ปี พ.ศ. 2559 ได้รับรางวัล World Top Award 2016 สาขาศิลปินดาราสื่อมวลชนดีเด่น
 ปี พ.ศ. 2559 ได้รับรางวัลเกียรติคุณ เพชรแผ่นดินไทย ครั้งที่1  สาขาบุคคลบันเทิงดีเด่น งานประเทศชาติ อวอร์ด ของสมาพันธ์สื่อมวลชนและช่างภาพเพื่อประเทศชาติ
 ปี พ.ศ. 2559 ได้รับรางวัล พรีเซ็นเตอร์ ทูตรักแม่ 
 ปี พ.ศ. 2560 ได้รับรางวัลเกียรติคุณ พระคเณศทองคำ ผู้ทำคุณประโยชน์แห่งปี ครั้งที่ 1 
 ปี พ.ศ. 2561 ได้รับรางวัล ต้นธรรม บุคคลต้นแบบแห่งปี สาขาผู้ทำประโยชน์จิตอาสา ของมูลนิธิจิตตโสภณภาวนา
# วอล์ก (เพลงแพนเทอรา)
"วอล์ก"  เป็นเพลงของวงดนตรีเฮฟวีเมทัลชาวอเมริกัน แพนเทอรา ออกจำหน่ายเป็นซิงเกิลที่ 4 และเป็นซิงเกิลสุดท้ายจากสตูดิโออัลบั้มชุดที่ 6 วัลการ์ดิสเพลย์ออฟพาวเวอร์ ในปี พ.ศ. 2536 และแพนเทอรายังได้ออกจำหน่ายอีพีและรีมิกซ์ของเพลงนี้ในปี พ.ศ. 2536 นอกจากนี้ เพลงนี้ยังได้ใช้เป็นเพลงเปิดตัวของนักมวยปล้ำชาวอเมริกัน ร็อบ แวน แดม ในรายการโทรทัศน์อีซีดับเบิลยู

 ชาร์ต 
 ชาร์ต (2536) อันดับสูงสุดUK Singles Chart35 U.S. Billboard Bubbling Under Hot 100 Singles23

 คัฟเวอร์ 

เพลงนี้ได้นำไปคัฟเวอร์โดยวงดนตรีหลายวง เช่น อะเว็นจด์เซเวนโฟลด์, ทริเวียม, ดิสเทิบด์ ซัลลี เออร์นา นักร้องของวง กอดส์แมก ได้แสดงเพลงนี้ด้วยกับกับสมาชิกวงแพนเทอรา และยังมีของวงดิสเทิบด์ กับเชสเตอร์ เบนนิงตัน ที่ร่วมร้องในงานออซซ์เฟสต์ในปี พ.ศ. 2544

วงคิลกอร์ ได้บันทึกอีกหนึ่งเวอร์ชันสำหรับอัลบั้มเพลงที่ใช้ในการแข่งขันของสมาคม เอ็กซ์ตรีมแชมเปียนชิพเรสต์ลิง โดยใช้เป็นเพลงเปิดตัวของนักมวยปล้ำชาวอเมริกัน ร็อบ แวน แดม

อะเว็นจด์เซเวนโฟลด์ ได้บันทึกคัฟเวอร์ของเพลงนี้ และได้รวมอยู่ในอัลบั้มบันทึกการแสดงสด ไลฟ์อินดิแอลบีซีแอนด์ไดมอนส์อินเดอะรัฟ ออกจำหน่ายเป็นซิงเกิลแรกของอัลบั้ม แต่เพลงนี้เดิมได้บันทึกแล้วรวมอยู่ในอัลบั้มดีวีดีชุดแรกของวง ออลเอกซ์เซส และต่อมาได้รวมอยู่ในอัลบั้มบันทึกการแสดงสดนี้ เนื่องจากยังไม่เคยได้ออกจำหน่ายเพลงนี้ด้วยแผ่นซีดี ในดีวีดีบันทึกการแสดงสดนี้ได้รวมการแสดงที่ ลองบีชอาเรนา อะเว็นจด์เซเวนโฟลด์ได้แสดงเพลงนี้ด้วยกันกับผู้ชมที่ชมการแสดงและร่วมขึ้นมาขับร้องบนเวทีด้วย (ชื่อว่า มัตเตโอ วาเลนซา ตามที่ระบุในแผ่นซีดี)
# นอตเรดีทูดาย
"นอตเรดีทูดาย"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ รวมอยู่ในอัลบั้มซาวด์แทร็กประกอบเกมปี พ.ศ. 2553 คอลล์ออฟดิวตี: แบล็กอ็อปส์ ในซอมบี้แม็ป "คอลล์ออฟเดอะเดด"

เพลงบันทึกในเดือนเมษายน พ.ศ. 2554 ออกจำหน่ายเป็นซิงเกิลแรกในอัลบั้มเมื่อวันที่ 2 พฤษภาคม พ.ศ. 2554 ในรูปแบบดิจิทัลดาวน์โหลด ในไอทูนส์ เพลง "นอตเรดีทูดาย" นับเป็นการบันทึกผลงานครั้งแรกที่มีมือกลองคนใหม่ของวง เอริน ไอล์เจย์ ในการสัมภาษณ์กับ รีโวลเวอร์ เอ็ม. แชโดวส์ กล่าวว่าเพลงนี้ได้แรงบันดาลใจมาจากเกมโดยตรง โดยเขาก็เป็นคนที่ชื่นชอบเกมนี้ด้วยเช่นกัน

 รายชื่อเพลง 
เพลงทั้งหมดแต่งโดยอะเว็นจด์เซเวนโฟลด์

 อันดับในชาร์ต 
ชาร์ตอันดับสูงสุดUS Billboard Hot 10070UK Rock Chart1UK Single ChartCHART LOG UK: NEW ENTRIES UPDATE126

 บุคคลที่เกี่ยวข้อง 
อะเว็นจด์เซเวนโฟลด์
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์
 ซินนิสเตอร์ เกตส์ – กีตาร์นำ
 จอห์นนี คริสต์ – กีตาร์เบส
 เอริน ไอล์เจย์ – กลอง
# เชเพิร์ดออฟไฟเออร์
"เชเพิร์ดออฟไฟเออร์"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลที่ 2 จากสตูดิโออัลบั้มชุดที่ 6 เฮลทูเดอะคิง ซิงเกิลนี้ออกจำหน่ายในวันที่ 7 พฤศจิกายน พ.ศ. 2556 เพลงนี้ติดอันดับ 1 ในชาร์ตเมนสตรีมร็อก

 อันดับในชาร์ต 
 ชื่อเพลง ปี อันดับสูงสุดในชาร์ต US USAlt. USHeri. Rock USMain. Rock USRock CAN CANRockPeak chart positions for singles on the Canada Rock chart:
 "Hail to the King": 
 "Shepherd of Fire":  UKPeak chart positions for singles in the United Kingdom:
 "Burn It Down", "Bat Country", "Afterlife" and "Not Ready to Die": 
 "Beast and the Harlot", "Almost Easy" and "Nightmare": 
 "Hail to the King":  UKRockPeak chart positions for singles on the UK Rock chart:
 "Nightmare": 
 "Welcome to the Family": 
 "Not Ready to Die": 
 "Hail to the King": 
 "Shepherd of Fire":  "เชเพิร์ดออฟไฟเออร์" 2013 —  34  22  1  28  —  31  —  12 "—" หมายถึง ผลงานที่ไม่ติดชาร์ต หรือไม่ได้ออกจำหน่ายในภูมิภาคนั้น

 บุคคลที่เกี่ยวข้อง 
อะเว็นจด์เซเวนโฟลด์
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์
 ซินนิสเตอร์ เกตส์ – กีตาร์นำ
 จอห์นนี คริสต์ – กีตาร์เบส
 เอริน ไอล์เจย์ – กลอง

นักดนตรีระหว่างการบันทึก
 เบรนต์ แอร์โรวูด - เสียงประกอบอื่น
 เดวิด แคมป์เบลล์ – วาทยกรวงออร์เคสตรา
 จอห์น ฟูโม, ริก แบปทิสต์ – ทรัมเป็ต
 อลัน แคปแพลน – ทรอมโบน 
 ดักลัส ทอร์นควิสต์ – ทูบา
# บอละแค
บอละแค  เป็นเมืองหนึ่งในรัฐกะยา ทางภาคตะวันออกของประเทศพม่า ในอดีตเคยเป็นรัฐขนาดเล็กที่สำคัญในกลุ่มรัฐกะเรนนี

แหล่งข้อมูล
Satellite map at Maplandia.com
# กงไฉ่
กงไฉ่ หรือ ก๊งฉ่าย (เพ็งอิม: gong3 cai3) เป็นผักดองแบบจีนที่เป็นที่นิยมตั้งแต่สมัยราชวงศ์ซ้อง นำใจผักของผักโสภณมาหั่นเป็นชิ้น ตากแดดให้สลด นำไปเคล้าเกลือ ทับด้วยของหนักจนแห้ง จากนั้นนำมานวดกับน้ำตาล เกลือ เหล้าจีน ข่าป่น เต้าซี่ อัดใส่ขวดไว้ 1 เดือน จึงรับประทานได้
 อ้างอิง 
 สุทัศน์ ศุกลรัตนเมธี. สืบสานตำนานอาหารแต้จิ๋ว. กทม. ตู้กับข้าว. 2556
หมวดหมู่:อาหารจีน
หมวดหมู่:อาหารหมักดอง
หมวดหมู่:คำและวลีภาษาแต้จิ๋ว
# โฟลรันเต กอนเดส
โฟลรันเต กอนเดส (Florante Condes) หรือโฟลรันเต กูซี กอนเดส จูเนียร์ (Florante Gusi Condes Jr.) เกิดเมื่อ 20 พฤษภาคม พ.ศ. 2523 ที่รอมบลอน ฟิลิปปินส์ สถิติการชก 37 ครั้ง ชนะ 27 (น็อก 23) เสมอ 1 แพ้ 9    
 ประวัติ 
กอนเดสขึ้นชกมวยสากลครั้งแรกเมื่อ 15 มิถุนายน พ.ศ. 2545 ชนะน็อกรูเบน บีโยเนส ยก 2 จากนั้น ขึ้นชกชนะเป็นส่วนใหญ่ที่ฟิลิปปินส์ รวมทั้งเคยชนะน็อก ซอนนี บอย จาโร ยก 2 ต่อมาได้ครองแชมป์ฟิลิปปินส์รุ่นมินิมัมเวตเมื่อ 10 ธันวาคม พ.ศ. 2548 ชนะน็อก ฟิลิป พาร์คอน ยก 6 และป้องกันแชมป์ไว้ได้ 4 ครั้ง แล้วจึงขึ้นชิงแชมป์โลกรุ่นมินิฟลายเวต IBF เมื่อ 7 กรกฎาคม พ.ศ. 2550 ชนะคะแนน โมฮัมหมัด รัชแมน ที่อินโดนีเซีย โดยสามารถชกรัชแมนลงไปนับแปดได้ในยกที่ 3 และ 10 แต่พอป้องกันแชมป์ครั้งแรกเมื่อ 14 มิถุนายน พ.ศ. 2551 ที่เม็กซิโก กอนเดสเป็นฝ่ายแพ้คะแนนโดยเทคนิค ราอูล การ์เซียไป กอนเดสยังคงขึ้นชกอย่างต่อเนื่อง จนได้มาชิงแชมป์ WBC เข็มขัดเงินรุ่นมินิมัมเวตเมื่อ 24 มิถุนายน พ.ศ. 2554 แพ้คะแนน วันเฮง มีนะโยธิน ที่ไทย จากนั้นไปชิงแชมป์โลกรุ่นมินิมัมเวต IBO เมื่อ 22 กันยายน พ.ศ. 2555 แพ้คะแนน เฮกกี้ บุดเลอร์ ที่ แอฟริกาใต้ ชิงแชมป์เงา WBC เอเชียรุ่นมินิมัมเวตเมื่อ 8 ธันวาคม พ.ศ. 2555 แพ้คะแนน ดอนนี มาเบา ไม่ได้แชมป์ กอนเดสได้ครองแชมป์อีกครั้งเมื่อ 15 มีนาคม พ.ศ. 2557 เมื่อชิงแชมป์ IBF แพนแปซิฟิกรุ่นมินิมัมเวตที่ว่าง ชนะน็อกคริส อัลฟานเต ยก 7 ปัจจุบัน กอนเดสยังคงชกมวยอยู่

 เกียรติประวัติ 
 แชมป์ฟิลิปปินส์รุ่นมินิมัมเวต
 แชมป์โลกรุ่นมินิฟลายเวต IBF 
 ชิง 7 กรกฎาคม 2550 ชนะคะแนน โมฮัมหมัด รัชแมน ที่อินโดนีเซีย
 เสียแชมป์ 14 มิถุนายน2551  แพ้คะแนนโดยเทคนิค ราอุล การ์ซีอา ที่เม็กซิโก
 แชมป์ IBF แพนแปซิฟิกรุ่นมินิมัมเวต
 ชิง 15 มีนาคม 2557 ชนะน็อก คริส อัลฟานเต ยก 7
 เคยชิงแชมป์ต่อไปนี้แต่ไม่สำเร็จ
 ชิงแชมป์เงาเข็มขัดเงิน WBC รุ่นมินิมัมเวตเมื่อ 24 มิถุนายน 2554 แพ้คะแนน วันเฮง มีนะโยธิน ที่ไทย
 ชิงแชมป์โลกรุ่นมินิมัมเวต IBO เมื่อ 22 กันยายน 2555 แพ้คะแนน เฮกกี้ บุดเลอร์ ที่แอฟริกาใต้
 ชิงแชมป์เงา WBC เอเชียรุ่นมินิมัมเวตเมื่อ 8 ธันวาคม 2555 แพ้คะแนน ดอนนี มาเบา
 อ้างอิง 
 สถิติการชก boxrec.com
# แคร์รีออน (เพลงอะเว็นจด์เซเวนโฟลด์)
"แคร์รีออน"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเป็นซิงเกิลเมื่อวันที่ 24 กันยายน พ.ศ. 2555http://www.revolvermag.com/news/avenged-sevenfold-release-new-song-carry-on.html โดยออกจำหน่ายในไอทูนส์https://itunes.apple.com/us/album/carry-on-call-duty-black-ops/id564450153 เพลงนี้เป็นประกอบเกม คอลล์ออฟดิวตี: แบล็กอ็อปส์ 

 มิวสิกวิดีโอ 
มิวสิกวิดีโอของเพลงนี้เล่นในตอนจบเครดิตของเกม คอลล์ออฟดิวตี: แบล็กอ็อปส์  วิดีโอมีตัวละครจากเกม ได้แก่ Sergeant Frank Woods เป็นมือกลอง และ Raul Menendez เป็นมือกีตาร์ ซึ่งเล่นเพลงด้วยกันกับวง และในมิวสิกวิดีโอแสดงภาพจากเกมและตัวละครในเกมด้วย

 รายชื่อเพลง 

 ชาร์ต 
 ชาร์ต อันดับสูงสุด US Rock Airplay (Billboard)18 US Rock Songs (Billboard) http://www.billboard.com/artist/280315/avenged+sevenfold/chart?f=90220 US Heatseeker Songs (Billboard) http://www.billboard.com/artist/280315/avenged+sevenfold/chart?f=88718 US Digital Songs (Billboard) http://www.billboard.com/artist/280315/avenged+sevenfold/chart?f=39570

 บุคคลที่เกี่ยวข้อง 
 อะเว็นจด์เซเวนโฟลด์
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์, ร้องเสียงประสาน
 ซินนิสเตอร์ เกตส์ – กีตาร์นำ, ร้องเสียงประสาน
 จอห์นนี คริสต์ – กีตาร์เบส
 แอริน อิเลไฮ – กลอง
# กูดไลฟ์เรเคิดดิงส์
กูดไลฟ์เรเคิดดิงส์  เป็นค่ายเพลงหนึ่งที่ตั้งอยู่ในประเทศเบลเยียม ก่อตั้งขึ้นใน พ.ศ. 2539 โดย Edward Verhaeghe ผู้ซึ่งเคยเป็นนักร้องนำให้กับ Nations On Fire

 ศิลปินในสังกัด 
ศิลปินในสังกัดกูดไลฟ์เรเคิดดิงส์จะเป็นศิลปินในแนวฮาร์ดคอร์พังก์ โดยมีศิลปินที่เซ็นสัญญากับค่ายในปัจจุบันและอดีต ดังนี้

 ศิลปินในปัจจุบัน 

 A Traitor Like Judas	
 Angel Crew
 As We Fight
 Congress	
 Damien Done
 Death Before Disco
 Doomsday

 Endzweck
 Lost in Rhone
 Nasty
 No Second Chance
 Shelter
 Statecraft

 ศิลปินในอดีต 

 100 Demons
 25 Ta Life
 Abnegation
 Aftershock
 Arkangel
 As Friends Rust
 Avenged Sevenfold
 Birthright
 Breach
 Broken Promises
 Brothers Keeper
 Catafalque
 Comin' Correct
 Course of Action
 Culture
 Day of Contempt
 Dead Blue Sky
 Deformity
 Disciple
 Disembodied
 Driven
 Dying Fetus
 Eighteen Visions
 For the Living
 Grey Goose
 Hamartia
 Integrity
 In-Quest
 Kindred
 Length of Time

 Liar
 Morning Again
 Most Precious Blood
 Naiad
 Negate
 Nora
 One King Down
 Poison the Well
 Racetraitor
 Racial Abuse
 Regression
 Reprisal
 Reveal
 Sense Field
 Sentence
 Shai Hulud
 Shockwave
 Shorebreak
 Shortsight
 Skycamefalling
 Spirit of Youth
 Spirit 84
 Sportswear
 Spread The Disease
 The Last Year
 Torn Apart
 Trapped in Life
 Undying
 Waking Kills the Dream

 แหล่งข้อมูลอื่น
# ฟุตบอลทีมชาติเวียดนามใต้
ฟุตบอลทีมชาติเวียดนามใต้  เป็นฟุตบอลทีมชาติของ เวียดนามใต้ ควบคุมโดยสมาคมฟุตบอลเวียดนาม (ปัจจุบันตือ สหพันธ์ฟุตบอลเวียดนาม) ระหว่าง พ.ศ. 2492 - 2518 เวียดนามใต้ได้เข้าร่วมการแข่งขันเอเชียนคัพใน พ.ศ. 2499 และ 2503 และเข้าร่วมแข่งขันฟุตบอลโลกรอบคัดเลือก พ.ศ. 2517 

ทีมฟุตบอลนี้สิ้นสุดลงเมื่อ เวียดนามเหนือและเวียดนามใต้ได้รวมกันเป็น สาธารณรัฐสังคมนิยมเวียดนาม ต่อมา ใน พ.ศ. 2534  ได้กลายเป็น ฟุตบอลทีมชาติเวียดนาม (ไม่มีการแข่งขันระหว่าง พ.ศ. 2519 - 2533)
# แซกกี เวนเจนซ์
แซกคารี เจมส์ เบเกอร์  หรือเป็นที่รู้จักในชื่อ แซกกี เวนเจนซ์,  เกิดเมื่อวันที่ 11 ธันวาคม ค.ศ. 1981 เขาเป็นนักดนตรีชาวอเมริกัน เป็นที่รู้จักดีในฐานะมือกีตาร์ริทึ่ม นักร้องประสาน และสมาชิกก่อตั้งของวงดนตรีเฮฟวีเมทัลอเมริกันที่ชื่อ อะเว็นจด์เซเวนโฟลด์

 ผลงาน 

 Sounding the Seventh Trumpet (2001)
 Waking the Fallen (2003)
 City of Evil (2005)
 Avenged Sevenfold (2007)
 Live in the LBC & Diamonds in the Rough (2008)
 Nightmare (2010)
 Hail to the King (2013)
 Waking The Fallen: Resurrected (2014)
# ซินนิสเตอร์ เกตส์
ไบรอัน เอลวิน เฮเนอร์ จูเนียร์  หรือเป็นที่รู้จักในชื่อ ซินนิสเตอร์ เกตส์  หรือเรียกสั้น ๆ ว่า ซิน เกิดเมื่อวันที่ 7 กรกฎาคม ค.ศ. 1981 ที่ฮันติงตันบีช รัฐแคลิฟอร์เนีย เขาเป็นนักดนตรีชาวอเมริกัน เป็นที่รู้จักดีในฐานะมือกีตาร์นำและนักร้องประสานของวงดนตรีเฮฟวีเมทัลที่ชื่อ อะเว็นจด์เซเวนโฟลด์

 ผลงาน 

 อะเว็นจด์เซเวนโฟลด์ 

 Sounding the Seventh Trumpet (2001)
 Waking the Fallen (2003)
 City of Evil (2005)
 Avenged Sevenfold (2007)
 Live in the LBC & Diamonds in the Rough (2008)
 Nightmare (2010)
 Hail to the King (2013)
 Waking The Fallen: Resurrected (2014)
The Stage (2016)

 พิงก์ลีสมูท 
Unfortunate Snort (2002)

 ผลงานอื่นที่ปรากฏ 
 แทร็ก "Savior, Saint, Salvation" ของ Bleeding Through (ด้วยกันกับ เอ็ม. แชโดวส์)
 แทร็กและมิวสิกวิดีโอ "The River" ของ Good Charlotte (ด้วยกันกับ เอ็ม. แชโดวส์)
 แทร็กและมิวสิกวิดีโอ "Dirty Little Girl" ของ Burn Halo
 แทร็ก "Anejo" ของ Burn Halo
 มิวสิกวิดีโอ "Blow-Up Doll" ของ Brian Haner
 อินโทรเพลง The Jeff Dunham Show (ด้วยกันกับพ่อของเขา)
 "Vultures" ของ AxeWound จากอัลบั้มเปิดตัวของวงที่มีชื่อเดียวกันกับชื่อวง
 "Save Me" ของ MGK จากอัลบั้ม Lace Up (ด้วยกันกับ เอ็ม. แชโดวส์)
# ไดร์สเตรตส์
ไดร์สเตรตส์  เป็นวงดนตรีร็อคจากประเทศอังกฤษ ก่อตั้งในปี 1977 ประกอบด้วยมาร์ก นอฟเลอร์ (Mark Knopfler) ร้องนำและมือกีตาร์หลัก, เดวิด นอฟเลอร์ (David Knopfler) น้องชายของมาร์ก มือริทึมกีตาร์ และร้องประสาน, จอห์น อิลส์ลีย์ (John Illsley) มือเบสและร้องประสาน และพิกค์ วิตเทอร์ส (Pick Withers) มือกลองและเครื่องเคาะอื่น วงไดร์ สเตรทส์ ได้ออกผลงานดนตรีหลากหลายแนวไม่ว่าจะเป็น แจ๊ส, โฟล์ค และบลูส์ แม้ว่าวงจะก่อตั้ง ในช่วงกระแสนิยมพังค์ร็อก แต่ไดร์ สเตรทส์ ก็สามารถทำผลงานดนตรีให้เกิดความแตกต่างกับพังค์ได้อย่างชัดเจน จนสามารถเรียกกระแสดนตรีรูทส์ร็อก (Roots rock) ขึ้นมาได้http://www.allmusic.com/artist/dire-straits-mn0000167517 อย่างอัลบั้ม บราเดอร์สอินอาร์ม (Brothers in Arms) สามารถจำหน่ายได้มากกว่า 30 ล้านก็อปปี้ นับเป็นสถิติการขายเพลงบนแผ่นซีดี หรือ คอมแพ็กต์ดิสก์ ได้ถึงหลักล้านเป็นครั้งแรกอีกด้วยhttp://news.bbc.co.uk/2/hi/entertainment/2859527.stmhttp://edition.cnn.com/2012/09/28/tech/innovation/compact-disc-turns-30/ 

พวกเขากลับมาเป็นหนึ่งในวงที่ประสบความสำเร็จทั่วโลกมากที่สุดวงหนึ่ง ด้วยยอดจำหน่ายอัลบั้มกว่า 120 ล้านชุดhttp://news.bbc.co.uk/2/hi/uk_news/england/london/8394556.stm ไดร์ สเตรทส์ ได้รับรางวัลมากมายตลอดช่วงเวลาในวงการ ไม่ว่าจะเป็น 4 รางวัลแกรมมี, 3 รางวัล บริตอะวอดส์ - ด้วยการชนะถึงสองครั้ง และ 2 รางวัลเอ็มทีวีวิดีโอมิวสิกอะวอดส์http://news.bbc.co.uk/2/hi/uk_news/england/london/8394556.stm มีผลงานเพลงที่เป็นที่รู้จักกันดีอาทิเช่น "Sultans of Swing", "Lady Writer", "Romeo and Juliet", "Tunnel of Love", "Telegraph Road", "Private Investigations", "Money for Nothing", "Walk of Life", "So Far Away", "Your Latest Trick" และ "Brothers in Arms".  

จากการอ้างอิงของกินเนสบุ๊คเกี่ยวกับการจัดอัลบั้มฮิตในสหราชอาณาจักร ไดร์ สเตรทส์ ได้ถูกจัดไว้ว่า สามารถยืนหยัดบนยูเคอัลบั้มชาร์ท (UK albums chart) ได้นานถึง 1,136 สัปดาห์ เป็นอันดับตลอดกาลที่ 5http://www.theguardian.com/uk/2005/jul/05/arts.artsnews1 ตลอดเวลา 15 ปี ไดร์ สเตรทส์ ได้ออกอัลบั้มมาถึง 5 อัลบั้ม ก่อนจะแตกตัวออกไปในปี 1988 แต่ก็กลับมารวมอีกครั้งในปี 1991 และได้ออกอัลบั้ม ซึ่งถือว่าเป็นอัลบั้มสุดท้ายของวง ก่อนที่จะแตกตัวเป็นการถาวรในปี 1995 เมื่อมาร์ก นอฟเลอร์ ปลีกตัวมาเป็นศิลปินเดี่ยวเต็มตัว

 อัลบั้มสตูดิโอ 
Dire Straits (1978)
Communiqué (1979)
Making Movies (1980)
Love over Gold (1982)
Brothers in Arms (1985)
On Every Street (1991)

 อัลบั้มบันทึกการแสดงสด 
Alchemy: Dire Straits Live (1984)
On the Night (1993)
Live at the BBC (1995)

 อัลบั้มรวมเพลง 
Money for Nothing (1988)
Sultans of Swing: The Very Best of Dire Straits (1998)
Private Investigations (2005)

 EPs 
ExtendedancEPlay (1983)
Encores (1993)